URDHËR
Nr. 87, datë 23.2.2021

PËR PËRCAKTIMIN E NUMRIT MINIMAL TË NOTERËVE PËR NJË DEGË VENDORE DHE PËR MIRATIMIN E KUFIJVE TERRITORIALË TË DEGËVE VENDORE

Në mbështetje të nenit 102, pika 4, të Kushtetutës; të nenit 7, pika 2, të ligjit nr. 8678, datë 14.5.2001, “Për organizimin dhe funksionimin e Ministrisë së Drejtësisë”, të ndryshuar; të nenit 79, pikat 1 dhe 3, të ligjit nr. 110/2018, “Për Noterinë”,

URDHËROJ:

1. Dhoma  Kombëtare e Noterisë organizohet në 6 (gjashtë) degë vendore, për çdo zonë ku shtrin kompetencën e saj tokësore një gjykatë apeli.
2. Kufijtë territorialë të degëve vendore dhe numri i noterëve për çdo degë është sipas aneksit nr. 1, që i bashkëlidhet këtij urdhri dhe është pjesë përbërëse e tij.
3. Ngarkohet struktura përgjegjëse për noterinë në Ministrinë e Drejtësisë dhe Dhoma Kombëtare e Noterisë për ndjekjen dhe zbatimin e këtij urdhri.
4. Ngarkohet Sektori i Arkiv-Protokollit për marrjen e masave për njoftimin e këtij urdhri. 
Ky urdhër hyn në fuqi menjëherë dhe botohet në Fletoren Zyrtare.

MINISTËR I DREJTËSISË
Etilda Gjonaj (Saliu)

	Dega Vendore e Noterisë Tiranë 
	Shtrihet në kufijtë territorialë të bashkive Tiranë, Vorë dhe Kamzë

